Piegādes līgums

 Par \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jelgavā 2014.gada \_\_\_\_\_\_\_\_\_\_\_

**Jelgavas pilsētas pašvaldības izglītības iestāde „\_\_\_\_\_\_\_\_\_\_\_\_\_\_\_\_\_\_\_\_”, nodokļu maksātāja reģistrācijas Nr.** 90000074738, adrese: \_\_\_\_\_\_\_\_\_\_\_\_\_\_\_\_\_\_\_\_\_(turpmāk – Pircējs), direktora \_\_\_\_\_\_\_\_\_\_\_\_\_\_\_\_ personā, kura rīkojas saskaņā ar iestādes nolikumu, no vienas puses, un

**\_\_\_\_\_\_\_\_\_\_\_\_\_\_\_\_\_**, reģistrācijas Nr. \_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_personā, kurš rīkojas saskaņā ar \_\_\_\_\_\_\_\_\_\_\_\_\_, turpmāk - Pārdevējs, no otras puses, abi kopā un katrs atsevišķi turpmāk - Līdzēji,

saskaņā ar atklātā konkursa „*Nosaukums*”, identifikācijas Nr. *NUMURS* rezultātiem iepirkuma priekšmeta, turpmāk - iepirkums, rezultātiem un Pārdevēja iesniegto piedāvājumu, noslēdz līgumu par sekojošo (turpmāk - līgums):

1. **LĪGUMA PRIEKŠMETS UN DARBĪBAS LAIKS**
	1. Pārdevējs saskaņā ar Pircēja pasūtījumu, iepirkuma nolikumu un Tehnisko specifikāciju (1.pielikums) piegādā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Jelgavā (turpmāk - Prece), bet Pircējs pieņem īpašumā Preci, kas atbilst Pārdevēja iesniegtajam piedāvājumam Iepirkumā, turpmāk – Piedāvājums.
	2. Līguma izpildes termiņš ir 2014.gada \_\_\_\_\_\_\_\_\_\_\_\_\_\_.
2. **LĪGUMCENA UN NORĒĶINU KĀRTĪBA**
	1. Maksa par Preci, ieskaitot nodokļus, nodevas un visus citus ar Līguma izpildi saistītos izdevumus, ir *euro* \_\_\_\_\_\_\_\_\_\_\_\_\_ (*summa vārdiem*), turpmāk – Līgumcena, tai skaitā PVN 21 % (divdesmit viens procents) ir *euro* \_\_\_\_\_\_\_\_\_\_\_ (*summa vārdiem*).
	2. Pircējs var samaksāt priekšapmaksu līdz 20 % apmērā no Preces vērtības, t.i. *euro* \_\_\_\_\_\_\_\_\_\_\_\_\_ (*summa vārdiem*), tai skaitā PVN 21 % (divdesmit viens procents) ir *euro* \_\_\_\_\_\_\_\_\_\_\_ (*summa vārdiem*), pārskaitot to Pārdevēja norādītajā bankas kontā 15 (piecpadsmit) darba dienu laikā no Pārdevēja rēķina un priekšapmaksas galvojuma saņemšanas dienas.
	3. Priekšapmaksas galvojums ir apdrošināšanas sabiedrības izsniegta polise vai bankas izsniegts galvojums priekšapmaksas summas apmērā. Galvojumam jābūt spēkā no priekšapmaksas maksājuma datuma līdz laikam, kad Pārdevējs ir pilnībā atmaksājis priekšapmaksas summu.
	4. Pārdevējs apņemas pārskaitīt atlikušo Līgumcenu, *euro* \_\_\_\_\_\_\_\_\_\_\_\_\_ (*summa vārdiem*), tai skaitā PVN 21 % (divdesmit viens procents) ir *euro* \_\_\_\_\_\_\_\_\_\_\_ (*summa vārdiem*), uz Pārdevēja norādīto bankas kontu 15 (piecpadsmit) darba dienu laikā pēc Preces pieņemšanas – nodošanas akta abpusējas parakstīšanas, kad ir izpildīti visi līguma nosacījumi.
	5. Ja Pircējs neveic samaksu par Preci laikā, tad Pircējs maksā līgumsodu 0.1 % (viena desmitā daļa no procenta) apmērā no laikā nesamaksātās summas, par katru nokavēto maksājuma dienu, bet kopsummā ne vairāk kā 10% (desmit procenti) no Līgumcenas.
3. **PRECES PIEŅEMŠANAS UN NODOŠANAS NOSACĪJUMI**
	1. Pārdevējs piegādā un uzstāda Preci Jelgavas pilsētas pašvaldības izglītības iestādes „\_\_\_\_\_\_\_\_\_\_\_\_\_\_\_\_\_\_\_\_”, *adrese*, Jelgavā telpās atbilstoši līguma 1.punktā minētajam pasūtījumam ne vēlāk kā līdz 2014.gada \_\_\_\_\_\_\_\_\_\_\_\_. Vienlaicīgi ar Preces nodošanu, Pārdevējs nodod Pircējam Pārdevēja pilnvarotā pārstāvja parakstītu Preces pieņemšanas – nodošanas aktu un vienlaikus nodod visu dokumentāciju un instrukcijas, kas saistītas ar Preces īpašuma tiesībām un lietošanu.
	2. Par Preces nodošanas dienu tiek uzskatīta diena, kad Pārdevējs Pircējam nodod Preci un Līdzēju pilnvarotie pārstāvji paraksta attiecīgu Preces pieņemšanas - nodošanas aktu, kas kļūst par līguma neatņemamu sastāvdaļu.
	3. Ja Pārdevējs noteiktajā termiņā Preci vai daļu no tās nav piegādājis, piegādājis nekvalitatīvu, neatbilstošu tehniskajās specifikācijās noteiktajām prasībām, vai nav uzstādījis, vai nav ievērojis citus līguma noteikumus, tiek sastādīts defekta akts, kurā Pircējs norāda atklātos trūkumus. Pārdevējam uz sava rēķina tie jānovērš 3 (trīs) darba dienu laikā. Trūkumu novēršanas termiņā Pircējs ir tiesīgs aprēķināt Pārdevējam līgumsodu 0.1% (viena desmitā daļa no procenta) apmērā no Līgumcenas par katru defekta novēršanas termiņa dienu, bet kopsummā ne vairāk kā 10% (desmit procenti) no Līgumcenas. Pārdevējs samaksā Pircējam līgumsodu 10 (desmit) darba dienu laikā no rēķina saņemšanas dienas vai Pircējam ir tiesības ieskaita kārtībā samazināt Pārdevējam maksājamo Līgumcenu tādā apmērā, kāda ir aprēķinātā līgumsoda summa.
	4. Defekta aktu paraksta Līdzēju pilnvaroti pārstāvji un tas kļūst par līguma neatņemamu sastāvdaļu.
	5. Preces pieņemšanas – nodošanas akta parakstīšana ir iespējama vienīgi pēc defekta aktā norādīto trūkumu pilnīgas novēršanas.
	6. Pārdevējs ir atbildīgs par piegādājamās Preces pilnīgas vai daļējas bojāejas vai bojāšanās risku līdz tās nodošanai Pircējam.
4. **KVALITĀTE UN GARANTIJA**
	1. Pārdevējs garantē, ka piegādātā Prece būs augstas kvalitātes un atbildīs visu to Latvijas Republikas spēkā esošo normatīvo aktu prasībām, kas uz to attiecas, kā arī uzstādīšana un personāla apmācība tiks veikta augstā kvalitātē.
	2. Pārdevējs garantē Preces kvalitātes, iepakojuma un marķējuma atbilstību Preces ražotāja noteiktajiem standartiem un tehniskajiem rādītājiem attiecīgajam Preces veidam, kā arī normatīvajiem aktiem un līguma noteikumiem, kā arī garantē, ka piegādājamā Prece ir bez defektiem.
	3. Preces garantijas laiks ir divi gadi no Preces nodošanas – pieņemšanas akta parakstīšanas dienas. Pārdevējs iesniedz Pircējam garantijas talonu.
	4. Ražotāja garantija tiek attiecināta uz visām Preces komponentēm.
	5. Garantijas laikā Pārdevējs nodrošina Precesgarantijas remontu vai Preces nomaiņu bez maksas konkrētajā Precesatrašanās vietā.
	6. Garantijas laikā Preces bojājumi jānovērš ne vēlāk kā 10 (desmit) darba dienu laikā no bojājuma pieteikšanas brīža. Bojājumu novēršanas laikā Pārdevējam ir jānodrošina Pircēja speciālistu informēšana par problēmas risināšanas gaitu un sasniegtajiem rezultātiem.
	7. Ja Preces defektu nav iespējams novērst 4.6.punktā minētā termiņā, tā uz remonta laiku jānomaina ar pēc tehniskajiem parametriem līdzvērtīgu Preci, uzstādot to Pasūtītāja telpās.
	8. Ja Pārdevējs nepilda garantijas saistības, kas noteiktas līgumā, trīs darba dienu laikā pēc Pasūtītāja pretenzijas saņemšanas, Pārdevējam jāatgriež konkrētās preces sākotnējā vērtība Pasūtītājam, pārskaitot to 10 (desmit) darba dienu laikā uz Pasūtītāja bankas norēķinu kontu.

**5. LĪDZĒJU SAISTĪBAS UN ATBILDĪBA**

* 1. Pārdevēja saistības:
		1. Pārdevējs apņemas veikt savlaicīgu Preces piegādi, uzstādīšanu un Pircēja darbinieku apmācību.
		2. Pārdevējs veic Preces piegādi un uzstādīšanu Pircēja uzraudzībā.
		3. Pārdevējs ir atbildīgs par Preces atbilstību Latvijas Republikas normatīvo aktu prasībām.
		4. Pārdevējs apņemas nodrošināt Preces piegādei un uzstādīšanai izmantoto materiālu, metožu, kā arī darbu izpildē un pārraudzībā iesaistīto darbinieku kvalifikācijas atbilstību Latvijas Republikā spēkā esošo normatīvo aktu prasībām.
		5. Pārdevējs uzņemas atbildību par zaudējumiem, kuri nodarīti Pircējam un trešajām personām sakarā ar līguma noteikumu pārkāpumu, ja Pārdevējs tajos vainojams.
		6. Pārdevējs nodrošina Preces garantijas servisu.
	2. Pircēja saistības:
		1. Pircējs apņemas veikt samaksu par Preci līgumā noteiktajos termiņos un kārtībā.
		2. Pircējs apņemas nodrošināt atbilstošus apstākļus Preces piegādei, uzstādīšanai un personāla apmācību veikšanai.
		3. Pircējs apņemas pieņemt Pārdevēja piegādātās Preces ar pieņemšanas-nodošanas aktu.
	3. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.

5.4. Jebkura līgumā noteiktā līgumsoda samaksa neatbrīvo Līdzējus no to saistību pilnīgas izpildes.

1. **IZMAIŅAS LĪGUMĀ, TĀ DARBĪBAS IZBEIGŠANA**
	1. Līgumu var papildināt, grozīt vai izbeigt, Līdzējiem savstarpēji vienojoties. Jebkuras līguma izmaiņas vai papildinājumi tiek noformēti rakstveidā un kļūst par līguma neatņemamu sastāvdaļu.
	2. Līgumu var izbeigt pirms termiņa tikai līgumā noteiktajos gadījumos un kārtībā. Līdzējs paziņo otram Līdzējam par līguma izbeigšanu 10 (desmit) darba dienas pirms līguma izbeigšanas.
	3. Pārdevējam ir tiesības izbeigt līgumu pirms termiņa gadījumā, ja:
		1. Pircējs aizkavē maksājumus vairāk kā 30 dienas;
		2. Pircējs nepilda citas līgumā noteiktās saistības.
	4. Pircējam ir tiesības izbeigt līgumu pirms termiņa gadījumos, ja:
		1. Pārdevējs kļūst maksātnespējīgs, bankrotē, tā darbība ir apturēta vai pārtraukta;
		2. Pārdevējs nepiegādā Preci līgumā norādītajā termiņā;
		3. Pārdevējs nepilda vai nepienācīgi pilda kādu citu no līguma nosacījumiem.
	5. Ja Pārdevējs 3 (trīs) darba dienu laikā no piegādes termiņa notecējuma nav nodevis un uzstādījis Preci vai daļu no tās, vai nav ievērojis citus līguma nosacījumus, Pircējs ir tiesīgs vienpusēji izbeigt Līgumu, paziņojot par to Pārdevējam. Šajā gadījumā Pārdevējam 5 (piecu) darba dienu laikā no rēķina saņemšanas dienas jānomaksā Pircējam vienreizējs līgumsods 5 % (pieci procenti) apmērā no Līgumcenas.
	6. Abpusēji rakstiski vienojoties, Līdzēji ir tiesīgi izbeigt Līgumu pirms termiņa cita iemesla dēļ.

**7. STRĪDU RISINĀŠANAS KĀRTĪBA**

Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas. Gadījumā, ja Līdzēji 10 (desmit) dienu laikā nespēs vienoties, strīds risināms Latvijas Republikas spēkā esošo normatīvo aktu noteiktajā kārtībā tiesā.

**8. NEPĀRVARAMA VARA**

8.1. Līdzēji tiek atbrīvoti no atbildības par līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.

8.2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Līdzējs netiek atbrīvots no Līguma saistību izpildes.

* 1. Nepārvaramas varas vai ārkārtēja rakstura apstākļu iestāšanās gadījumā līguma darbības termiņš tiek pārcelts atbilstoši šādu apstākļu darbības laikam vai arī Līdzēji vienojas par līguma izbeigšanu.

**9. CITI NOTEIKUMI**

9.1. Līgums ir saistošs Līdzējiem, kā arī visām trešajām personām, kas likumīgi pārņem viņu tiesības un pienākumus.

9.2. Līgums stājas spēkā no tā parakstīšanas brīža un ir spēkā līdz Līdzēju saistību pilnīgai izpildei.

9.3. Visos jautājumos, kas nav noregulēti līgumā, Līdzēji vadās no Iepirkuma prasībām, Piedāvājuma un Latvijas Republikā spēkā esošajiem normatīvajiem aktiem.

9.4. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt šā līguma noteikumu tulkošanu.

9.5. Jebkāda ar līgumu saistīta un jebkurā formā pieejama informācija vai citāda veida dati, tai skaitā Pārdevēja sagatavotie materiāli, pieder Pircējam un ir tā īpašums. Pārdevējam nav tiesību jebkādā veidā ierobežot Pircēja tiesības brīvi un pēc saviem ieskatiem rīkoties ar tiem.

9.6. Pircējs par pilnvaroto pārstāvi līguma izpildes laikā nozīmē *atbildīgās personas amats, vārds, uzvārds*>, tālrunis <*tālruņa numurs*>, mob.tālrunis <*tālruņa numurs*>, e-pasts <*e-pasta adrese*>.

9.7. Pārdevējs par pilnvaroto pārstāvi Līguma izpildes laikā nozīmē <*atbildīgās personas amats, vārds, uzvārds*>, tālrunis <*tālruņa numurs*>, mob.tālrunis <*tālruņa numurs*>, e-pasts <*e-pasta adrese*>.

9.8. Līdzēju pilnvarotie pārstāvji ir atbildīgi par līguma izpildes uzraudzīšanu, tai skaitā, par Preces pieņemšanas un nodošanas organizēšanu, Preces pieņemšanas – nodošanas akta noformēšanu, iesniegšanu un parakstīšanu atbilstoši šā līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, defekta akta parakstīšanu.

9.9. Pilnvaroto pārstāvju vai rekvizītu maiņas gadījumā Līdzējs apņemas rakstiski par to paziņot otram Līdzējam 5 (piecu) darba dienu laikā no izmaiņu iestāšanās brīža.

9.10. Līgums sastādīts 2 (divos) eksemplāros, katrs uz 4 (četrām) lapām, ar vienādu juridisko spēku, no kuriem viens glabājas pie Pircēja, otrs pie Pārdevēja.

Pielikumā:

1. Tehniskā specifikācija uz <*lapu skaits*> lapām;
2. Tehniskā piedāvājuma kopija uz <*lapu skaits*> lapām;
3. Finanšu piedāvājuma kopija uz <*lapu skaits*> lapām
4. **LĪDZĒJU REKVIZĪTI UN PARAKSTI**

|  |  |  |
| --- | --- | --- |
|  | Pircējs  | Pārdevējs |
|  |  |  |
| Reģistrācijas Nr. |  |  |
| Adrese |  |  |
| Banka |  |  |
| Bankas kods |  |  |
| Norēķinu konts |  |  |

**Līdzēju paraksti:**

|  |  |
| --- | --- |
| Pircējs\_\_\_\_\_\_\_\_\_\_\_\_\_\_\_\_\_\_\_\_\_  | Pārdevējs\_\_\_\_\_\_\_\_\_\_\_\_\_\_\_\_\_\_\_\_\_\_ |
| (amats, paraksts, vārds, uzvārds, zīmogs) | (amats, paraksts, vārds, uzvārds, zīmogs) |